રાજકોટના જ્યુબિલી ચોકમાં ગઇ મોડી રાતે એક યુવાનની તેના મિત્રોએ જ કરપીણ હત્યા કરી નાખતા સનસનાટી મચી ગઇ હતી. પ્રાપ્ત માહિતી મુજબ આ બનાવની વિગત એવી છે કે, રાજકોટ શહેરના ભિસ્તીવાડમાં રહેતો અને ખાનગી કંપનીના શોરૂમમાં સેલ્સમેન તરીકે નોકરી કરતો અસગર ઉર્ફે મોહસીન હનીફભાઇ જુનેજા નામના ૩૦ વર્ષના યુવાનને ગઇ રાત્રે ૧-૩૦ના સુમારે તેના ઘર નજીક રહેતા તેની જ કોમના તેના નવ જેટલા મિત્રોએ નાસ્તો કરવા માટે જ્યુબિલી ચોક લઇ ગયા હતા.